Cum vor putea călători românii în SUA după eliminarea vizelor. Precizările ministrului de Externe
Ministrul de Externe, Emil Hurezeanu, a anunțat că, pentru a călători fără viză în SUA după intrarea României în programul Visa Waiver, va fi nevoie de o autorizare electronică în sistemul ESTA. Până când acest sistem va fi funcțional în luna martie, românii vor călători cu o autorizație de călătorie, în prelungirea vizei, a mai precizat ministrul.